CELEX: 62008TN0106
Language: lt
Date: 2008-02-27 00:00:00
Title: Byla T-106/08 2008 m. vasario 27 d. pareikštas ieškinys byloje CPEM prieš Komisiją

26.4.2008   
            
            
               LT
            
            
               Europos Sąjungos oficialusis leidinys
            
            
               C 107/39
            
         2008 m. vasario 27 d. pareikštas ieškinys byloje CPEM prieš Komisiją
   
   (Byla T-106/08)
   (2008/C 107/67)
   Proceso kalba: prancūzų
   Šalys
   
      Ieškovas: Centre de promotion de l'emploi par la micro-entreprise (CPEM) (Marselis, Prancūzija), atstovaujamas advokato C. Bonnefoi
   
      Atsakovė: Europos Bendrijų Komisija
   Ieškovo reikalavimai
   
               —
            
            
               Panaikinti debeto avizą.
            
         
               —
            
            
               Pripažinti teisę gauti kompensaciją už viešai padarytą žalą įstaigos, atliekančios visuotinės svarbos misiją, įvaizdžiui (100 000 eurų).
            
         
               —
            
            
               Atlyginti dėl to neišvengiamai patirtas advokato ir teisinės pagalbos išlaidas, kurias pagrindžiantys dokumentai galės būti pateikti.
            
         Ieškinio pagrindai ir pagrindiniai argumentai
   Šiuo ieškiniu ieškovas prašo panaikinti Komisijos sprendimą, esantį 2007 m. gruodžio 17 d. debeto avizoje Nr. 3240912189, susijusioje su 2007 m. spalio 4 d. Komisijos sprendimu Nr. C(2007) 4645, kuriuo, OLAF pateikus ataskaitą, panaikinta Europos socialinio fondo suteikta finansinė parama, skirta visuotinės dotacijos forma finansuoti ieškovo vykdomą bandomąjį projektą (1), ir kurio panaikinimo ieškovas prašo byloje T-444/07, CPME prieš Komisiją
       (2).
   Grįsdamas savo ieškinį ieškovas pirmiausia tvirtina, kad Komisija padarė teisės klaidą ir viršijo įgaliojimus tiek, kiek ginčijama debeto aviza nebuvo adresuota tikrajam skolininkui. Nurodydamas finansinio reglamento Nr. 1605/2002 (3) 135 straipsnio pažeidimą, jis tvirtina, kad debeto aviza turėjo būti adresuota pagrindinio finansiškai atsakingo asmens vaidmenį įgyvendinant šį projektą atlikusiam subjektui, kuris iš tiesų gavo Europos socialinio fondo dotacijas.
   Be to, ieškovas nurodo, kad, atsižvelgiant į jo atliekamą visuotinės svarbos misiją, debeto avizą adresavus jam, padaryta žala jo įvaizdžiui ir patikimumui jo finansinių partnerių atžvilgiu.
   
      (1)  1999 m. rugpjūčio 17 d. Komisijos sprendimas Nr. C(1999) 2645, iš dalies pakeistas 2001 m. rugsėjo 18 d. sprendimu Nr. C(2001) 2144.
   
      (2)  OL C 37, p. 29.
   
      (3)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, p. 1).